Document ID: 32005D0628

ROZHODNUTIE KOMISIE
z 26. augusta 2005,
ktorým sa mení a dopĺňa rozhodnutie č. 89/471/EHS schvaľujúce metódy klasifikácie jatočne opracovaných tiel ošípaných v Nemecku
[oznámené pod číslom K(2005) 3238]
(Iba nemecký text je autentický)
(2005/628/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), najmä na jeho článok 5 ods. 2,
keďže:
(1)
Rozhodnutím Komisie 89/471/EHS (2) sa na klasifikáciu jatočne opracovaných tiel ošípaných v Nemecku schválilo niekoľko metód.
(2)
Nemecká vláda požiadala Komisiu o schválenie používania nového prístroja ako referenčného systému na stanovenie obsahu chudého mäsa jatočne opracovaných tiel ošípaných v rámci jestvujúcich metód klasifikácie a predložila podrobné údaje podľa požiadaviek článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
(3)
Na základe preskúmania tejto žiadosti sa dospelo k záveru, že podmienky na schválenie nového prístroja sú splnené. Prístroj „Ultrasound Scanner SSD 256“, ktorý sa používa ako referenčný systém na stanovenie obsahu chudého mäsa jatočne opracovaných tiel ošípaných, sa teda môže nahradiť prístrojom „Ultrasonic Scanner GE Logiq 200pro“.
(4)
Rozhodnutie 89/471/EHS by sa preto malo zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
PRIJALA TOTO ROZHODNUTIE:
Článok 1
Rozhodnutie 89/471/EHS sa týmto mení a dopĺňa takto:
1.
V článku 1 sa odsek 1 nahrádza takto:
„1. Metóda stanovenia obsahu chudého mäsa pomocou prístroja ‚Ultrasonic Scanner GE Logiq 200pro’, ktorej presný popis je v časti 1 prílohy, sa týmto povoľuje ako metóda, ktorá sa používa na klasifikáciu jatočne opracovaných tiel ošípaných.“
2.
Článok 4a sa vypúšťa.
3.
Časť 1 v prílohe sa mení a dopĺňa takto:
a)
názov sa nahrádza takto:
;
b)
sa odsek 1 nahrádza takto:
„1.
Prístroj s názvom ‚Ultrasonic Scanner GE Logiq 200pro’ je dvojrozmerný ultrazvukový skener s digitálne spracovaným obrazom. Systém riadi 3,5 MHz lineárna sonda, ktorá umožňuje preniknutie ultrazvuku do hĺbky približne 20 cm v závislosti od zvoleného okna zobrazenia. Rozpätie snímania sondy je 9,4 cm, ktoré zodpovedá dvom alebo trom rebrám trupu ošípanej.
Metóda stanovenia uvedená v odseku 2, ktorá vychádza z hodnôt meraní získaných pomocou prístroja ‚Ultrasonic Scanner GE Logiq 200pro’, sa má použiť ako metóda na klasifikáciu jatočne opracovaných tiel ošípaných.
Každý prístroj, ktorý sa používa na bitúnku, musí byť kalibrovaný a musí vykazovať hodnoty meraní, ktoré zodpovedajú hodnotám nameraným pomocou prístroja ‚Ultrasonic Scanner GE Logiq 200pro’.“
Článok 2
Toto rozhodnutie je určené Spolkovej republike Nemecko.
V Bruseli 26. augusta 2005

Labels: 1
17
19
6
18